Title: ประกาศคณะกรรมการวิชาชีพสาขาเทคโนโลยีหัวใจและทรวงอก เรื่อง หลักเกณฑ์ วิธีการ และเงื่อนไขในการประกอบโรคศิลปะของนักเรียน นักศึกษาหรือผู้รับการฝึกอบรมซึ่งทำการฝึกหัดหรืออบรมในความควบคุมของผู้ประกอบโรคศิลปะซึ่งเป็นผู้ให้การศึกษาหรือฝึกอบรม (ฉบับที่ 2) พ.ศ. 2554

ประกาศคณะกรรมการวิชาชีพสาขาเทคโนโลยีหัวใจและทรวงอก

ประกาศคณะกรรมการวิชาชีพสาขาเทคโนโลยีหัวใจและทรวงอก
เรื่อง
หลักเกณฑ์ วิธีการ และเงื่อนไขในการประกอบโรคศิลปะของนักเรียน นักศึกษา
หรือผู้รับการฝึกอบรมซึ่งทำการฝึกหัดหรืออบรมในความควบคุมของ
ผู้ประกอบโรคศิลปะซึ่งเป็นผู้ให้การศึกษาหรือฝึกอบรม
(ฉบับที่ ๒) พ.ศ. ๒๕๕๔[๑]

ด้วยคณะกรรมการวิชาชีพสาขาเทคโนโลยีหัวใจและทรวงอกได้พิจารณาแล้วเห็นว่า
คำนิยามคำว่า ผู้ประกอบโรคศิลปะ ควรใช้ให้ตรงกับสาขาวิชาชีพ
จึงเห็นควรให้ตัดคำว่า ผู้ประกอบโรคศิลปะสาขารังสีเทคนิค ออกจากนิยามคำว่า ผู้ประกอบโรคศิลปะ ในประกาศคณะกรรมการวิชาชีพสาขาเทคโนโลยีหัวใจและทรวงอก เรื่อง หลักเกณฑ์
วิธีการ และเงื่อนไขในการประกอบโรคศิลปะของนักเรียน
นักศึกษาหรือผู้รับการฝึกอบรมซึ่งทำการฝึกหัดหรืออบรมในความควบคุมของผู้ประกอบโรคศิลปะซึ่งเป็นผู้ให้การศึกษา
หรือฝึกอบรม ลงวันที่ ๑๑ พฤศจิกายน พ.ศ. ๒๕๕๑

อาศัยอำนาจตามความในมาตรา ๑๓ (๒) และมาตรา ๓๐ (๓)
แห่งพระราชบัญญัติการประกอบโรคศิลปะ พ.ศ. ๒๕๔๒
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕
ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
คณะกรรมการวิชาชีพสาขาเทคโนโลยีหัวใจและทรวงอกออกประกาศไว้ ดังต่อไปนี้

ข้อ ๑  ให้ยกเลิกความในข้อ ๑ คำว่า ผู้ประกอบโรคศิลปะ ตามประกาศคณะกรรมการวิชาชีพสาขาเทคโนโลยีหัวใจและทรวงอก
เรื่อง หลักเกณฑ์ วิธีการ และเงื่อนไขในการประกอบโรคศิลปะของนักเรียน
นักศึกษาหรือผู้รับการฝึกอบรมซึ่งทำการฝึกหัดหรืออบรมในความควบคุมของผู้ประกอบโรคศิลปะซึ่งเป็นผู้ให้การศึกษาหรือฝึกอบรม
ลงวันที่ ๑๑ พฤศจิกายน พ.ศ. ๒๕๕๑ และให้ใช้ความต่อไปนี้แทน
ผู้ประกอบโรคศิลปะ หมายความว่า
ผู้ประกอบโรคศิลปะสาขาเทคโนโลยีหัวใจและทรวงอกซึ่งเป็นผู้ให้การศึกษาหรือฝึกอบรม

ประกาศ
ณ วันที่ ๒๗ เมษายน พ.ศ. ๒๕๕๔
ปริญญา
 สากิยลักษณ์
ประธานกรรมการวิชาชีพ
สาขาเทคโนโลยีหัวใจและทรวงอก

ปริยานุช/ผู้จัดทำ
๑ สิงหาคม ๒๕๕๔

ณัฐวดี/ตรวจ
๑ สิงหาคม ๒๕๕๔

[๑] ราชกิจจานุเบกษา
เล่ม ๑๒๘/ตอนพิเศษ ๗๕ ง/หน้า ๑๐๔/๗ กรกฎาคม ๒๕๕๔